Α.Ο. Ξάνθη

Ο Αθλητικός Όμιλος Ξάνθη είναι ελληνικό ποδοσφαιρικό σωματείο το οποίο εδρεύει στην Ξάνθη. Ιδρύθηκε το 1967 και χρησιμοποιεί ως αγωνιστική έδρα το Γήπεδο Α.Ο.Ξ. το οποίο έχει χωρητικότητα 9.500 θέσεων, ενώ μέχρι το 2022 χρησιμοποιούσε το Ξάνθη Αρένα, το οποίο έχει χωρητικότητα 7.244 θέσεων.

Μετείχε στο πρωτάθλημα της Α΄ Εθνικής Κατηγορίας για 31 συναπτά έτη από την αγωνιστική περίοδο 1989–90 έως την αγωνιστική περίοδο 2019–20. 

Στις 19 Σεπτεμβρίου 2022, η Α.Ο. Ξάνθη Π.Α.Ε. ανακοίνωσε ότι αποσύρεται από το πρωτάθλημα της Σούπερ Λιγκ 2, δίνοντας τέλος στην παρουσία της στις επαγγελματικές κατηγορίες, αφού δεν κατάφερε να αντιμετωπίσει τα οικονομικά και διοικητικά προβλήματα που αντιμετώπιζε. Έτσι, η ομάδα ήταν υπό διάλυση, καθώς συνέχιζε να υφίσταται μόνο το ιδρυτικό ποδοσφαιρικό σωματείο Α.Ο. Ξάνθη. Την αγωνιστική περίοδο 2023–2024 επανεκκίνησε από τη Β΄ Κατηγορία Ε.Π.Σ. Ξάνθης, ενώ από την αγωνιστική περίοδο 2025–2026 αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας.

 Ιστορία 
 Ίδρυση και απόκτηση χορηγού 
Ιδρύθηκε το 1967, έπειτα από τη συγχώνευση δύο τοπικών σωματείων της Ξάνθης, του Α.Π.Σ. Ασπίδας Ξάνθης (έτος ίδρυσης 1922) και του Μ.Γ.Σ. Ορφέα Ξάνθης (1903) και προέκυψε ο Αθλητικός Όμιλος Ξάνθης. Η επιλογή των δύο πρώτων λέξεων δεν υπήρξε τυχαία, αλλά προς διατήρηση στη νέα επωνυμία των αρχικών γραμμάτων των συλλόγων από τους οποίους προήλθε ο Α.Ο.Ξ..Βαγγέλης Κουκούλογλου, Σήματα & χρώματα • Η γέννηση... και η ιστορία τους, Εκδόσεις Γ. Γεωργαλάς, Αθήνα 1999, σελ. 41

Ξεκίνησε από το πρωτάθλημα της Β΄ Εθνικής και την πρώτη χρονιά τερμάτισε στη 15η θέση. Λόγω ανακατάταξης των κατηγοριών παρέμεινε στην κατηγορία (αντί να υποβιβαστεί) στην οποία και διατηρήθηκε για 18 συναπτά έτη.

Το 1985 ήρθε ο υποβιβασμός στην Γ΄ Εθνική, όμως αμέσως μετά την περίοδο 1985–86 επανήλθε στη δεύτερη τη τάξει κατηγορία και τρία χρόνια αργότερα (ως πρωταθλήτρια) προβιβάστηκε στην Α΄ Εθνική, στην οποία παρέμεινε για 31 συναπτά έτη, μέχρι την περίοδο 2019–20.

Υπήρξε η πρώτη ομάδα στην ιστορία των ομαδικών αθλημάτων στην Ελλάδα που απέκτησε χορηγό, όταν το 1991 η εταιρία Βιαμάρ, αποκλειστικός αντιπρόσωπος των αυτοκινήτων Skoda στην Ελλάδα, ανέλαβε τις οικονομικές υποχρεώσεις της ομάδας. Από τη συμφωνία αυτή και μέχρι τον Ιούνιο του 2016 η ομάδα μετονομάστηκε σε «Α.Ο. Skoda Ξάνθη Π.Α.Ε.» και ιδιοκτήτης της παρέμεινε ο Χρήστος Πανόπουλος. Το 2004, μετά από διαφωνίες με το ερασιτεχνικό τμήμα, η ομάδα εγκατέλειψε το γήπεδο ΑΟΞ για το Ξάνθη Αρένα. Την 1η Ιουνίου 2016, καθώς ολοκληρώνεται η συνεργασία με την Βιαμάρ, η ακριτική ομάδα άλλαξε την ονομασία της αφαιρώντας από αυτή τη λέξη «Skoda» και μερικές ημέρες αργότερα το ίδιο συνέβη και με το σήμα της.

Την περίοδο 2019–20 η Π.Α.Ε. Ξάνθη εμπλέκεται σε σκάνδαλο, καθώς κατηγορείται για πολυιδιοκτησία μαζί με τον ΠΑΟΚ. Η ομάδα τιμωρείται με αφαίρεση 12 βαθμών και σαν αποτέλεσμα υποβιβάζεται στη Β' Εθνική. Ακολουθεί μια δύσκολη περίοδος για τα οικονομικά και τη βιωσιμότητα της ομάδας. Το Νοέμβριο του 2020 ο Χρήστος Πανόπουλος δίνει τη σκυτάλη στον Ελληνοαυστραλό επιχειρηματία Μπιλ Πάππας. Η οικονομική κατάρρευση δεν αποφεύγεται και ο μόνος δρόμος είναι η επανεκκίνηση του ερασιτέχνη Α.Ο.Ξ. Την περίοδο 2022–23 η ομάδα επιχειρεί νέο ξεκίνημα με τη στήριξη φιλάθλων της πόλης και συντονιστή το νέο πρόεδρο της Κωνσταντίνο Ψωμά.

 Πρόσφατες πορείες 
 2009–10 
Τη σεζόν 2009–10 ξεκίνησε με μεγάλες προσδοκίες όμως η πορεία της δεν ήταν η αναμενόμενη. Με ποδοσφαιριστές όπως ο Ζντένο Στρμπα και ο Λουσιάνο ντε Σόουζα και με προπονητή τον Βόλφγκανγκ Βολφ, που αποχώρησε όμως από τον σύλλογο τον Σεπτέμβριο του ίδιου έτους για προσωπικούς λόγους, συνέχισε με τον Γιάννη Μαντζουράκη και από τον Φεβρουάριο με τον Νίκο Κεχαγιά, κινδύνευσε ακόμη και με υποβιβασμό, ο οποίος τελικά αποφεύχθηκε την τελευταία κυριολεκτικά στιγμή (με νίκη στον τελευταίο αγώνα πρωταθλήματος).

 2010–11 
Τη σεζόν 2010–11 συνέχισε για μικρό χρονικό διάστημα με τον Νίκο Κεχαγιά που τον διαδέχθηκε ο Γιώργος Παράσχος, τον οποίο αντικατέστησε ο Νίκος Παπαδόπουλος, τερματίζοντας στην 9η θέση.

 2011–12, 2012–13 
Τη σεζόν 2011–12 ξεκίνησε με προπονητή τον Μαρίνο Ουζουνίδη τερματίζοντας τελικά στην 11η θέση, ενώ τη σεζόν 2012–13 με την 7η θέση που κατέλαβε, εξασφάλισε τη συμμετοχή της στις ευρωπαϊκές διοργανώσεις.

 2013–14 
Τη σεζόν 2013–14 συμμετείχε στο Γιουρόπα Λιγκ, στο τέλος της όμως βρέθηκε στη 16η θέση του πρωταθλήματος, ύστερα από μία σειρά άσχημων αποτελεσμάτων και συγκυριών, με αποτέλεσμα να κληθεί να συμμετάσχει σε αγώνα μπαράζ παραμονής με αντίπαλο τον Ολυμπιακό Βόλου, που είχε τερματίσει τρίτος στη Β΄ Εθνική. Τελικά η ακριτική ομάδα τα κατάφερε και με τη νίκη της (2-1) στο "Κλεάνθης Βικελίδης" παρέμεινε στην κατηγορία.

 2014–15 
Την επόμενη χρονιά (2014–15) με προπονητή τον Ραζβάν Λουτσέσκου στο πρωτάθλημα τερμάτισε στην 8η θέση, ξεχώρισε όμως η εντυπωσιακή πορεία της στον θεσμό του κυπέλλου, όπου κατάφερε για πρώτη φορά στην ιστορία της να φτάσει μέχρι τον τελικό της διοργάνωσης.  

 2015–16 
Την περίοδο 2015–16 η Ξάνθη τερμάτισε στη 13η θέση της βαθμολογίας συγκεντρώνοντας 33 βαθμούς και εξασφάλισε την παραμονή της στην Σούπερ Λιγκ. Στο Κύπελλο αποκλείστηκε από τον Β΄ γύρο τερματίζοντας στην 3η θέση του ομίλου της όπου γνώρισε δύο ήττες με σκορ 1-0 τόσο από την ΑΕΚ όσο και από την ΑΕΛ και παρά τη σαρωτική της νίκη με σκορ 0-5 επί του Πανελευσινιακού.  

 2016–17 
Στο πρωτάθλημα της περιόδου 2016–17 τερμάτισε στην 6η θέση με 48 βαθμούς σημειώνοντας εντυπωσιακές νίκες όπως αυτές επί του Παναθηναϊκού τόσο την 7η αγωνιστική στο "Απόστολος Νικολαΐδης" με 1-2 όσο και εντός έδρας την 22η αγωνιστική με σκορ 1-0. Στο Κύπελλο πέρασε ως 2η με 4 βαθμούς από τον όμιλό της στον οποίο συμμετείχαν ο ΠΑΣ Γιάννενα, ο Αγροτικός Αστέρας και η Καλλονή και προκρίθηκε στη φάση των "16". Εκεί απέκλεισε τον ΟΦΗ και συνέχισε στην προημιτελική φάση όπου βρέθηκε αντιμέτωπη με τον μετέπειτα κυπελλούχο ΠΑΟΚ. Στο πρώτο παιχνίδι στα Πηγάδια η Ξάνθη ηττήθηκε με σκορ 1-2 και παρά την μαχητική της εμφάνιση και τη νίκη με 0-1 στην Τούμπα στο δεύτερο παιχνίδι, δεν κατάφερε να προκριθεί στη συνέχεια του θεσμού. 

 2017–18 
Τη σεζόν 2017–18 με προπονητή τον Μίλαν Ράσταβατς τερμάτισε και πάλι στην 6η θέση με 45 βαθμούς χάνοντας στην ισοβαθμία με τον Αστέρα Τρίπολης την έξοδο στο Γιουρόπα Λιγκ της επόμενης περιόδου. Στο Κύπελλο η Ξάνθη ξεκίνησε εντυπωσιακά, αφού τερμάτισε 1η στον όμιλο της πετυχαίνοντας 3 νίκες σε ισάριθμα παιχνίδια απέναντι σε Παναιτωλικό, Πανσερραϊκό και Εργοτέλη. Ωστόσο, στους "16" αποκλείστηκε από την ΑΕΛ με ήττα 3-0 στο AEL FC Arena παρότι για ακόμη μια χρονιά έφτασε κοντά στην ανατροπή νικώντας με 2-0 στα Πηγάδια στον επαναληπτικό. 

 2018–19 
Τη σεζόν 2018–19 τερμάτισε στο πρωτάθλημα στη 12η θέση με 32 βαθμούς εξασφαλίζοντας την παραμονή της στην κατηγορία μόλις την προτελευταία αγωνιστική με νίκη 2-0 επί του Απόλλωνα Σμύρνης. Στο Κύπελλο προκρίθηκε ως 2η με 4 βαθμούς από τον όμιλο της όπου βρέθηκε αντιμέτωπη με Ο.Φ.Η., Α.Ο.Κ. Κέρκυρα και Νίκη Βόλου. Στη φάση των "16" αποκλείστηκε από τον Ολυμπιακό με εντός έδρας ισοπαλία 0-0 και εκτός έδρας ήττα με 3-1. 

 2019–20 - Υπόθεση πολυϊδιοκτησίας και υποβιβασμός 
Τη σεζόν 2019–20 η πορεία της Ξάνθης στο πρωτάθλημα σημαδεύτηκε από εξωαγωνιστικές αποφάσεις που αφορούσαν την υπόθεση πολυϊδιοκτησίας στην οποία βρέθηκε κατηγορούμενος ο ιδιοκτήτης της ΠΑΕ ΠΑΟΚ, Ιβάν Σαββίδης. Μετά από απόφαση της ΕΠΟ η Ξάνθη τιμωρήθηκε με αφαίρεση 12 βαθμών από το πρωτάθλημα κάτι που είχε ως αποτέλεσμα η ομάδα να κατρακυλήσει στην προτελευταία θέση της βαθμολογίας όπου και τερμάτισε με 24 βαθμούς. Ακολούθησε διπλός αγώνας μπαράζ για την παραμονή στην κατηγορία όπου η Ξάνθη κλήθηκε να αντιμετωπίσει τον Απόλλωνα Σμύρνης, δευτεραθλήτρια ομάδα της Σούπερ Λιγκ 2. Με ήττα τόσο στα Πηγάδια όσο και στη Ριζούπολη η Ξάνθη οδηγήθηκε στη 2η τη τάξει κατηγορία του ελληνικού ποδοσφαίρου μετά από 31 ολόκληρα χρόνια. Αργότερα ο ΠΑΟΚ, και αφού το CAS ζήτησε επανεξέταση της υπόθεσης, απαλλάχθηκε από την επιτροπή εφέσεων της ΕΠΟ, αλλά η ποινή της Ξάνθης παρέμεινε η ίδια . Την ίδια χρονιά στο Κύπελλο (από αυτή τη σεζόν και έπειτα η φάση των ομίλων καταργήθηκε) αποκλείστηκε στη φάση των "16" από τον Άρη αφού νωρίτερα είχε αποκλείσει τον Απόλλωνα Λάρισας στη φάση των "32". 

 2020–21 
Τη σεζόν 2020–21 ο ΑΟ Ξάνθη βρέθηκε αντιμέτωπος όπως και όλοι οι σύλλογοι με τις επιπτώσεις της πανδημίας του κορωνοϊού. Το πρωτάθλημα της Σούπερ Λιγκ 2 στο οποίο συμμετείχε ξεκίνησε με μεγάλη καθυστέρηση τον Ιανουάριο του 2021. Η ομάδα ξεκίνησε τη σεζόν με προπονητή τον Αυστραλό Τόνι Πόποβιτς. Τον Μάρτιο ο Πόποβιτς αντικαταστάθηκε από τον Μπάμπη Τεννέ. Στην κανονική διάρκεια του πρωταθλήματος η ομάδα κατέκτησε τη 2η θέση με 41 βαθμούς σε 22 αγώνες. Στα play off, κατάφερε να παραμείνει στη 2η θέση, η οποία της έδωσε το εισιτήριο για τα μπαράζ ανόδου. Στους αγώνες μπαράζ αντιμετώπισε τον Παναιτωλικό, που τερμάτισε προτελευταίος στο πρωτάθλημα της Σούπερ Λιγκ. Στον πρώτο αγώνα στα Πηγάδια κέρδισε με 2-1, όμως στη ρεβάνς στο Αγρίνιο γνώρισε την ήττα με 1-0 κι έτσι έχασε την ευκαιρία να επιστρέψει στη μεγάλη κατηγορία.

 2021–22 
Την επόμενη σεζόν, η Ξάνθη προσπάθησε εκ νέου να διεκδικήσει την άνοδό της στη μεγάλη κατηγορία, αφού εξ αρχής θεωρούνταν ως το "φαβορί" του πρωταθλήματος. Η ομάδα διένυσε μία μέτρια πορεία, ενώ αρκετές φορές σημείωνε νίκες και ήττες με μεγάλο σκορ (όπως για παράδειγμα η νίκη επί της Αναγέννησης Καρδίτσας με 5-2 ή η ήττα από την ΑΕΛ με 4-0). Κατά τη διάρκεια της σεζόν, προβλήματα συνέχιζαν να ταλανίζουν την ομάδα και παράλληλα προέκυπταν διαρκώς ζητήματα και για τον ιδιοκτήτη της, Μπιλ Πάπας, ο οποίος καταζητούνταν στην Αυστραλία για οικονομικές απάτες. Εν τέλει, η Ξάνθη τερμάτισε στην τρίτη θέση.

 2022–23 
Η Ξάνθη διέθετε οικονομικά προβλήματα ήδη από τη σεζόν 2021-22, με τον ιδιοκτήτη της ομάδας να αντιμετωπίζει νομικά προβλήματα όσον αφορά την περιουσία του, αφού υπήρχαν εις βάρος του κατηγορίες για οικονομικές απάτες στο κράτος της Αυστραλίας αλλά και κατηγορίες περί χρήσης κλεμμένων κονδυλίων για την αγορά της ομάδας. Πριν ολοκληρωθεί η σεζόν, φημολογούνταν πως η ομάδα τερμάτισε τα συμβόλαια σχεδόν όλων των παικτών της, αλλά και πως το λοιπό προσωπικό της παρέμενε απλήρωτο.  Κατά τη διάρκεια του καλοκαιριού του 2022, η Ξάνθη δεν κατάφερε να αποκτήσει άδεια συμμετοχής στο πρωτάθλημα της Σούπερ Λιγκ 2. Τελικά, τη 19η Σεπτεμβρίου 2022, η ομάδα παραιτήθηκε από το πρωτάθλημα και από τότε βρίσκεται σε καθεστώς διάλυσης, με τα μέλη της διοίκησης αλλά και τοπικούς παράγοντες να αναζητούν λύση για το μέλλον της ομάδας.  

 Νέα αρχή (2023–Σήμερα) 
Τη σεζόν 2023–24 ο ΑΟΞ συμμετείχε στην Β΄ κατηγορία της Ε.Π.Σ. Ξάνθης. Νίκησε και τους 24 αγώνες και πήρε την άνοδο στην παραπάνω κατηγορία. Στην Α΄ κατηγορία, όπου αγωνίστηκε την επόμενη σεζόν (2024–25) κατέκτησε πάλι τον τίτλο αήττητη και συμμετείχε στο ειδικό πρωτάθλημα ανόδου, στο οποίο κέρδισε την άνοδο στις εθνικές κατηγορίες μετά από 3 ολόκληρα χρόνια. Τη νέα χρονιά θα αγωνιστεί στην Γ΄ Εθνική.

 Ιδιοκτησιακό καθεστώς 
Το ιδρυτικό σωματείο ΑΟ Ξάνθη δεν μετείχε το 2002 στην προβλεπόμενη αύξηση μετοχικού κεφαλαίου της ΠΑΕ.ΦΕΚ ΑΕ-ΕΠΕ 3436/2002, ιστότοπος Εθνικού Τυπογραφείου Από τις 10 Οκτωβρίου 1991,Ιστορία > Ιστορία της ομάδας , επίσημος ιστότοπος ΠΑΕ Ξάνθη ΑΟ τον κάτοχο της πλειοψηφίας των μετοχών αποτελεί η ελληνική επιχείρηση εισαγωγής και εμπορίας αυτοκινήτων ΒΙΑΜΑΡ ΑΕ με ιδιοκτήτη τον Χρήστο Πανόπουλο.ΠΑΕ > Ιδιοκτήτης , επίσημος ιστότοπος ΠΑΕ Ξάνθη ΑΟ Τη λύση συνεργασίας αυτής με την ομώνυμη αυτοκινητοβιομηχανία, ακολούθησε η επαναφορά της επωνυμίας του συλλόγου από ΑΟ Skoda Ξάνθη ΠΑΕ σε ΠΑΕ ΞΑΝΘΗ Α.Ο. την 1η Ιουνίου 2016..

Το 2020, η Ξάνθη βρέθηκε κατηγορούμενη για περίπτωση πολυϊδιοκτησίας με την ΠΑΕ ΠΑΟΚ, καθώς σύμφωνα με τις καταγγελίες, η οικογένεια του Ιβάν Σαββίδη είχε άμεση ιδιοκτησιακή εμπλοκή και στις δύο ομάδες. Κατά συνέπεια, η Ξάνθη έχασε 12 βαθμούς από το πρωτάθλημα, γεγονός που την οδήγησε στην προτελευταία θέση. Η Ξάνθη δεν συμμετείχε στις τελικές δίκες, με αποτέλεσμα οι ποινές της να μην εξαλειφθούν. Μετά από αυτές τις εξελίξεις, ο Χρήστος Πανόπουλος αποφάσισε την άμεση αποχώρηση του από το ιδιοκτησιακό καθεστώς της ομάδας, η οποία μεταβιβάστηκε στον Μπιλ Πάπας (ή Βασίλη Παπαδημητρίου).

Ο νέος ιδιοκτήτης αντιμετώπισε πολλαπλές κατηγορίες για οικονομικά σκάνδαλα. Εν τέλει, δεν μπόρεσε να ανταπεξέλθει στις οικονομικές απαιτήσεις της ομάδας, γεγονός που τον οδήγησε στη μεταβίβαση των μετοχών της και την αποχώρησή του από αυτή.

 Έμβλημα 
Τα πρώτα χρόνια το έμβλημα της ομάδας απαρτιζόταν αποκλειστικά από το Δημόκριτο. Ένα νέο έμβλημα με μικρές αλλαγές παρουσιάστηκε το 1985. Το έμβλημα διατηρήθηκε σε αυτή τη μορφή μέχρι το 1991, όταν και προστέθηκαν στοιχεία της ΒΙΑΜΑΡ ΑΕ, νέας ιδιοκτήτριας του συλλόγου.Αφιέρωμα στην Skoda Ξάνθη από την επίσημη σελίδα της Λίνφιλντ  xanthisports.gr Το 1996 προστέθηκε το σήμα της Škoda Auto. Μία επιπλέον αλλαγή στο έμβλημα έγινε το 2001, με την προσθήκη της μπάλας ποδοσφαίρου, ενώ το 2007 παρουσιάστηκε διαφορετική εκδοχή του συγκεκριμένου εμβλήματος. Το 2012 παρουσιάστηκε ένα νέο έμβλημα, στο οποίο η προτομή του Δημόκριτου βρισκόταν πλέον στη μέση.Skoda Ξανθη: Στο... επίκεντρο ο Δημόκριτος  empros.gr

 Τίτλοι – Διακρίσεις 
 Εθνικές κατηγορίες 
 31 συμμετοχές στην Α΄ Εθνική Κατηγορία (1989 έως 2020).
 Υψηλότερη θέση η 4η το 2005.

 1 Πρωτάθλημα Β΄ Εθνικής:
 1988–89 (ενιαίος όμιλος)

 1 Πρωτάθλημα Γ΄ Εθνικής:
 1985–86 (Νότιος όμιλος).

 Τοπικά πρωταθλήματα 
 1 Πρωτάθλημα Α΄ Ε.Π.Σ. Ξάνθης:
 2024–25

 1 Πρωτάθλημα Β΄ Ε.Π.Σ. Ξάνθης:
 2023–24

 Κύπελλο Ελλάδας 
Αγωνίστηκε στον τελικό την περίοδο 2014–15 και έχει προκριθεί έως τα ημιτελικά σε άλλες τρεις περιπτώσεις (2001–02, 2004–05, 2006–07).

 Ομάδες μικρότερων ηλικιών 
 3 Πρωταθλήματα Ελλάδας Κ-20:
 2005–06 (ως πρωτάθλημα Νέων), 2007–08 (επίσης), 2008–09 (ως πρωτάθλημα Κ-21)

 1 Πρωτάθλημα Ελλάδας Κ-17:
 2013–14

 Η διαχρονική πορεία 
 31 συμμετοχές στην Α΄ Εθνική Κατηγορία
 23 συμμετοχές στη Β΄ Εθνική Κατηγορία
 2 συμμετοχές στην Γ΄ Εθνική Κατηγορία.

 Περίοδος  Κατηγορία  Θέση  Ν. - Ι. - Η.  Γκολ  Βαθμοί 1967–68Β΄ Εθνική15η10–4–1646–5954 1968–6915η11–6–1736–6162 1969–707η13–8–1334–3168 1970–7111η10–11–1327–3465 1971–7215η9–15–1432–4271 1972–7311η12–13–1339–3575 1973–7414η13–9–1830–4535 1974–759η15–9–1432–3839 1975–7616η12–9–1733–5733 1976–7716η12–10–1633–3634 1977–7816η12–10–1640–3734 1978–7915η13–8–1733–4534 1979–8015η15–4–1931–4930 1980–8110η16–7–1541–4739 1981–8211η12–13–1334–3237 1982–836η19–7–1250–3545 1983–844η18–6–1437–3742 1984–8518η14–4–2041–4632 υποβιβασμός 1985–86 Γ΄ Εθνική1η23–6–972–3052 άνοδος 1986–87Β΄ Εθνική8η14–11–1346–3539 1987–8811η14–5–1544–4133 1988–891η17–10–760–3344 άνοδος 1989–90Α΄ Εθνική11η12–5–1733–5129 1990–9115η9–10–1535–5328 1991–9214η13–3–1836–4829 1992–938η11–9–1456–6642 1993–948η12–9–1362–6345 1994–958η14–8–1252–5550 1995–966η12–11–1153–4747 1996–9714η10–9–1553–5939 1997–988η13–6–1552–5245 1998–997η16–8–1044–3356 1999–0012η11–8–1536–4341 2000–01 Ανώτερη Κατηγορία8η11–5–1424–3738 2001–02Α΄ Εθνική5η12–6–834–2642 Κύπελλο UEFA 2002–03 2002–039η8–11–1131–3335 2003–0410η8–6–1628–4230 2004–054η14–8–843–2950 Κύπελλο UEFA 2005–06 2005–065η13–8–931–2547 Κύπελλο UEFA 2006–07 2006–07Σούπερ Λιγκ11η8–12–1024–2236 2007–088η10–6–1433–3936 2008–097η9–11–1025–2138 2009–1013η10–5–1527–3635 2010–119η9–9–1229–3536 2011–1211η10–6–1431–3536 2012–137η10–10–1028–2640 αγώνας κατάταξης Γιουρόπα Λιγκ 2013–1416η11–5–1844–5438 αγώνας διαβάθμισης 2014–158η12–11–1144–4147 2015–1613η6–15–927–3233 2016–176η13–9–834–2548 2017–186η12–9–931–3045 2018–1912η7–11–1222–3432 2019–20 Σούπερ Λιγκ 113η9–9–1525–3824 αγώνας διαβάθμισηςυποβιβασμός 2020–21Σούπερ Λιγκ 22η14–9–429–1251 2021–223η13–14–543–2553 υποβιβασμός 2022–23 σε αδράνεια 2023–24 Β΄ Ε.Π.Σ. Ξάνθης1η24–0–0126–672 άνοδος 2024–25 Α΄ Ε.Π.Σ. Ξάνθης1η19–3–075–760 Ειδικό ερασιτεχνικό πρωτάθλημα ανόδουάνοδος 2025–26 Γ΄ Εθνική 

 Οι αγώνες στις ευρωπαϊκές διοργανώσεις 
Η Ξάνθη εξασφάλισε την πρώτη της έξοδο στις ευρωπαϊκές διοργανώσεις και συγκεκριμένα για το κύπελλο UEFA, την περίοδο 2002–03 με προπονητή τον Νίκο Καραγεωργίου, για να ακολουθήσουν δύο ακόμη συμμετοχές (2005–06 και 2006–07) με τον Γιάννη Μαντζουράκη.

Πρώτη φορά προκρίθηκε σε επόμενη φάση ευρωπαϊκής διοργάνωσης την περίοδο 2013–14, όταν για τον β΄ προκριματικό γύρο του Γιουρόπα Λιγκ απέκλεισε τη Λίνφιλντ, παρά το γεγονός ότι στον πρώτο αγώνα είχε ηττηθεί 1-0 εντός έδρας, καθώς στον επαναληπτικό επικράτησε με 2-1 στην παράταση και προκρίθηκε. Η νίκη αυτή υπήρξε η μοναδική μέχρι σήμερα του συλλόγου σε επίσημο διεθνή αγώνα. Στην επόμενη φάση αποκλείστηκε από τη βελγική Σταντάρ Λιέγης με δύο ήττες 2-1.

Ο Αργεντινός Ντιέγο Κιντάνα σημείωσε επί της Ντιναμό Βουκουρεστίου το πρώτο τέρμα στην ευρωπαϊκή ιστορία της ομάδας, ενώ από κοινού με τον Βραζιλιάνο Μαρσελίνιο αποτελούν τους πρώτους σκόρερ της με 2 τέρματα.

 Περίοδος Διοργάνωση Φάση Αντίπαλος Εντός  Εκτός  Πρ. 2002–03  UEFA  Α΄ γύρος   Λάτσιο   0–0  0–4 17px 2005–06  UEFA  Α΄ γύρος   Μίντλεσμπρο   0–0 0–2  17px 2006–07  UEFA  Α΄ γύρος   Ντιναμό Βουκουρεστίου  3–4  1–4  17px 2013–14 
| rowspan=2 | Europa League 
| style="background:#C5CBE1;"|Β΄ προκριματικός 
| style="background:#C5CBE1;"| Λίνφιλντ 
| style="background:#C5CBE1;"|0–1     
| style="background:#C5CBE1;"|2–1 (παρ.) 
| style="background:#C5CBE1;"|<center> 17px
|-
| Γ΄ προκριματικός 
|  Σταντάρ Λιέγης 
| 1–2 
| 1–2'''  17px

 Σημαντικοί ποδοσφαιριστές 
Κατά την αναδρομή στην ιστορία του συλλόγου, η Α.Ο. Ξάνθη Π.Α.Ε. κάνει ιδιαίτερη μνεία στους εξής:

 Δεκαετία 1960 
  Αντώνης Αντωνιάδης
  Πατηνιώτης.

 Δεκαετίες 1970 και 1980 
Όλοι  ελληνικής τουλάχιστον υπηκοότητας.
 Αρχοντής Αρχοντάκης
 Βασιλειάδης
 Γεωργακόπουλος
 Γιαννόπουλος
 Χριστόφορος Διαμαντής
 Δουμπάς
 Αναστάσιος Θεοδωρίδης
 Κώστας Κοτζαμάνης
 Κούσης
 Αδάμ Κυρικλίδης
 Λαδόπουλος
 Λαμπρίδης
 Νίκος Λεμονίδης
 Χαράλαμπος Μανούκος
 Μηνάς Μουμτζίδης
 Αλέξανδρος Μπαρμπαλέξης
 Παναγιώτης Μπέρτος
 Λάζαρος Ναβροζίδης
 Στέλιος Ναβροζίδης
 Νεζμή
 Κώστας Νεοχωρίτης
 Μιχάλης Ξανθόπουλος
 Ρασίμ Ογλού Ορχάν
 Γιώργος Πανίδης
 Στάθης Πανίδης
 Γιώργος Σουμπέκας
 Αλή Ογλού Τουργκάι
 Τσαγκαλίδης
 Τσουγκανάτος
 Νίκος Τσετινές
 Φραγκάκης
 Βασίλης(;) Φωτίδης
 Γιώργος Φωτίου
 Χαϊτίδης
 Χατζηεφραιμίδης
 Στέφανος Χατζηθεοδοσίου
 Μπάμπης Χατζημεστής
 Βασίλης Χατζόπουλος
 Σάκης Ψωμάς

 Δεκαετίες 1990 και 2000 
  Αχιλλέας Αδαμόπουλος
  Παρασκευάς Άντζας
  Στέλιος Βενετίδης
  Μαρσέλο Βεριντιάνο
  Ζήσης Βρύζας
  Άκης Ζήκος
   Ντιέγο Κιντάνα
  Νίκος Κωστένογλου
  Χρήστος Μαλαδένης
  Τριαντάφυλλος Μαχαιρίδης
  Μαρίνος Ουζουνίδης
  Χρήστος Πατσατζόγλου
   Τόμας Ραντζίνσκι
   Λουσιάνο ντε Σόουζα
  Σάντρο Βασκονσέλος ντε Σόουζα
  Κέλβιν Σέμπουε
  Βασίλης Τοροσίδης.

 Δεκαετία 2010 
  Ολουμπάγιο Αντεφέμι
  Κρίστοφερ Κατόνγκο
   Μαρσελίνιο
   Τζορτζ Μπόατεγκ.

Ορισμένοι από τους παίκτες που δεν περιλαμβάνονται στους προηγούμενους και έχουν υπερβεί με την ομάδα τις 100 συμμετοχές στην Α΄ κατηγορία:Ιστορία > Συμμετοχές, παλαιός ιστότοπος ΠΑΕ Skoda Ξάνθη αρχειοθετημένο στις 30.04.2013

  Νίκος Ζαπρόπουλος
  Νίκος Καραγεωργίου
  Νίκος Κεχαγιάς
  Σταύρος Λαμπριάκος
  Ισμαΐλ Μπα
  Γιουράι Μπούτσεκ
  Γιάννης Παπαδημητρίου
   Πέτρος Τεγγελίδης
  Μάκης Τζάτζος.

Διεθνείς ποδοσφαιριστές με την ομάδα ανδρών Ελλάδας που έχουν αγωνιστεί στις ακαδημίες του Α.Ο. Ξάνθη, αποτελούν οι Νίκος Κωστένογλου και Βασίλης Τοροσίδης.

 Κορυφαίοι σκόρερ στην Α΄ Εθνική 
.Η λίστα με τους 153 σκόρερς της Ξάνθης στην Α΄ Εθνική , thrakisports.gr

 #  Ονοματεπώνυμο  Τέρματα 1   Μαρσέλο Βεριντιάνο  75 2    Λουσιάνο ντε Σόουζα  42 3    Πέτρος Τεγγελίδης  38 4   Ζήσης Βρύζας  32  Θωμάς Κυπαρίσσης  Σταύρος Λαμπριάκος

 #  Ονοματεπώνυμο  Τέρματα 7   Λέντιο Πάνο   30 8   Ισμαΐλ Μπα  22 9   Άγγελος Βιλανάκης  21 10   Νίκος Καραγεωργίου  20  Νίκος Κεχαγιάς

 Προπονητές στην Α΄ Εθνική 
 1989   Τάσος Αναστασιάδης 1989–1990   Γιάννης Γούναρης 1990–1991    Χενκ Χάουαρτ 1991–1992   Γιάννης Γούναρης 1992   Βλαντίμιρ Τάμπορσκι 1992–1993   Βασίλης Δανιήλ 1993   Γιάννης Ισπυρλίδης 1993   Νίκος Αλέφαντος 1993–1994   Γιάννης Ισπυρλίδης 1994   Γιάννης Γούναρης 1994   Χάουαρντ Κένταλ 1994   Γιάννης Ισπυρλίδης 1994–1995   Βλαντίμιρ Τάμπορσκι 1995   Ανδρέας Μιχαλόπουλος 1995   Βασίλης Δανιήλ 1995–1996   Γιάννης Ισπυρλίδης 1996–1997   Κουρτ Γιάρα 1997–1999    Γιάννης Μαντζουράκης 2000   Βαγγέλης Βλάχος 2000   Νίκος Καραγεωργίου 2000   Γιώργος Φοιρός 2000–2001    Χουάν Ραμόν Ρότσα 2001–2004   Νίκος Καραγεωργίου 2004–2006    Γιάννης Μαντζουράκης 2006   Γιάννης Ισπυρλίδης 2006   Τάκης Λεμονής 2006–2007   Σάββας Κωφίδης 2007   Νίκος Κεχαγιάς 2007    Γιορν Άντερσεν 2007    Εμίλιο Φερέρα 2007–2008   Νίκος Κεχαγιάς 2008    Γιάννης Μαντζουράκης 2008   Στέλιος Κατρακυλάκης 2008–2009   Γιώργος Παράσχος 2009   Παναγιώτης Γκουτσίδης 2009   Βόλφγκανγκ Βολφ 2009–2010    Γιάννης Μαντζουράκης 2010   Νίκος Κεχαγιάς 2010   Γιώργος Παράσχος 2010–2011   Νίκος Παπαδόπουλος 2011–2012   Μαρίνος Ουζουνίδης 2012   Νίκος Κωστένογλου 2012–2013   Μαρίνος Ουζουνίδης 2013   Νίκος Καραγεωργίου 2013–2014   Ράινερ Μάουρερ 2014   Νίκος Κεχαγιάς 2014   Σάκης Τσιώλης 2014   Νίκος Νεντίδης 2014–2017   Ραζβάν Λουτσέσκου 2017–2019   Μίλαν Ράσταβατς 2019   Κίκο Ραμίρεθ 2019–2020   Γιώργος Παράσχος

Πηγές: Α.Ο. Ξάνθη Π.Α.Ε.Ιστορία > Προπονητές, παλαιός ιστότοπος ΠΑΕ Skoda Ξάνθη αρχειοθετημένο στις 29.04.2016] και βάση δεδομένων.AO Xanthi > History > Staff , transfermarkt.gr 

 Παραπομπές

 Εξωτερικοί σύνδεσμοι 


*
Κατηγορία:Αθλητικοί σύλλογοι Ξάνθης
Κατηγορία:Ιδρύσεις αθλητικών συλλόγων το 1967
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1967